Η απόφαση θα υπογραφεί την Τρίτη για να μην χαρακτηριστεί «προεκλογική παροχή»

Στρατιωτική θητεία: Ο αναπληρωτής υπουργός Οικονομικών, Γιώργος Χουλιαράκης αναμένεται να υπογράψει μια ιστορική απόφαση που διαμορφώνει μια νέα κατάσταση στον Ελληνικό Στρατό.

Συγκεκριμένα, αναμένεται ο μισθός των φαντάρων να αυξηθεί θεαματικά από τα 8,70 ευρώ τον μήνα στα 30 ευρώ. Αυτό θα συμβεί μετά από πιέσεις του Αναπληρωτή Υπουργού Εθνικής Άμυνας (ΑΝΥΕΘΑ), Πάνου Ρήγα.

Ο Χουλιαράκης σύμφωνα με πληροφορίες, ενημέρωσε το επιτελείο το ΑΝΥΕΘΑ ότι η απόφαση θα υπογραφεί την Τρίτη για να μην χαρακτηριστεί “προεκλογική παροχή”.

Αυτή τη στιγμή, σύμφωνα με το ellinikos-stratos.com, οι μισθοί των στρατευσίμων έχουν ως εξής:

8,70 ευρώ οι στρατιώτες

9,98 ευρώ οι δεκανείς

11,15 ευρώ οι λοχίες

Ανάλογα με την οικογενειακή τους κατάσταση, οι στρατεύσιμοι λαμβάνουν:

35 ευρώ τα παιδιά πολύτεκνων οικογενειών

35,22 ευρώ οι παντρεμένοι, οι ορφανοί (από τον ένα γονέα) και τα παιδιά ανύπαντρων μητέρων

100 ευρώ οι ορφανοί (και από τους δύο γονείς)

88,04 ευρώ οι παντρεμένοι με ένα παιδί

140,87 ευρώ οι παντρεμένοι με δύο παιδιά

234,78 ευρώ οι παντρεμένοι με τρία παιδιά

14,67 ευρώ για κάθε παιδί άνω των τριών

Ανάλογα με την οικονομική τους κατάσταση, οι στρατεύσιμοι λαμβάνουν:

Τα παιδιά μακροχρόνια ανέργων και τα παιδια γονέων "προβληματικών περιοχών" 100 ευρώ, εφόσον το οικογενειακό τους εισόδημα δεν ξεπερνάει τα 3000 ευρώ

Μισθοί ΔΕΑ

Οι ΔΕΑ (Δόκιμοι Έφεδροι Αξιωματικοί) αμοίβονται με το 60% του μισθού του μονίμου Ανθυπολοχαγού (δηλαδή 570,34 ευρώ - 2010) ενώ όταν ονομαστούν έφεδροι ανθυπολοχαγοί με το 80% του μισθού του (δηλαδή 719 ευρώ - 2010). Στον βασικό μισθό προστίθενται ανά περίπτωση:

Επίδομα παραμεθορίου (περίπου 130 ευρώ)

Οδοιπορικά (περίπου 60 - 90 ευρώ)

Επίδομα για υπηρεσίες Κυριακές ή αργίες (13,5 ευρώ ανά υπηρεσία)

Επιπλέον χρήματα για ασκήσεις, σκοινάκια, διανυκτερεύσεις εκτός μονάδων, σχολεία κλπ. (ανάλογα με την περίπτωση)

Ετήσιο επίδομα εξομάλυνσης ΔΕΑ: 83 ευρώ, Έφεδροι Ανθυπολοχαγοί: 113 ευρώ

Ανάλογα με τη θέση, τις συνθήκες και τα καθήκοντα υπάρχουν επιπλέον επιδόματα που χορηγούνται κατά περίπτωση, όπως:

επίδομα αυξημένης επιχειρησιακής ετοιμότητας επίδομα για πτώσης με αλεξίπτωτα επίδομα εκκαθάρισης ναρκοπεδίων κλπ.